ขั้นตอนการลงทะเบียนเรียนภาษา – ข้อมูลสำหรับผู้ปกครอง

นักเรียนทุกคนที่ต้องการลงทะเบียนในหลักสูตรภาษา WACE จะต้องส่งใบสมัครทางออนไลน์ *เพื่อขออนุญาต
ลงทะเบียนในหลักสูตรภาษา* *WACE* ต่อหน่วยงานกำกับดูแลหลักสูตรและมาตรฐานของโรงเรียน (ต่อไปนี้เรียกว่า
หน่วยงาน)

นักเรียนจะกรอกใบสมัครทางออนไลน์นี้ในขณะที่พวกเขาอยู่ชั้นปีที่ 10\*

ในการกรอกใบสมัครทางออนไลน์ นักเรียนจะต้องใช้คอมพิวเตอร์ที่บ้านหรือที่โรงเรียน หากคุณมีคำถามใด ๆ
โปรดติดต่ออาจารย์ผู้สอนภาษาหรือผู้บริหารโรงเรียนของบุตรหลานเพื่อช่วยเหลือคุณ

ข้อมูลที่ต้องการ

บุตรหลานของคุณจะต้องให้รายละเอียดดังต่อไปนี้

* รายละเอียดของโรงเรียนที่เข้าเรียนในแต่ละปีการศึกษาตั้งแต่ชั้นเตรียมประถมศึกษา
* รายงานของโรงเรียนสำหรับชั้นปีที่พวกเขาเข้าเรียนในต่างประเทศ
* ประเทศที่อาศัยอยู่ก่อนหน้านี้
* ประเทศที่เคยไปเยือนก่อนหน้านี้
* เหตุผลของการไปเยือนต่างประเทศ
* ระยะเวลาของการไปเยือนต่างประเทศ
* ภาษาแรกที่นักเรียนเรียนรู้ที่จะพูด
* ภาษาอื่น ๆ ที่นักเรียนสามารถพูด อ่าน และเขียนได้
* ภาษาที่นักเรียนพูดกับบิดามารดาหรือผู้ปกครอง และกับพี่น้องและเพื่อน ๆ

เอกสารที่ใช้ประกอบการสมัคร

บุตรหลานของคุณจะต้องจัดเตรียมรูปถ่ายหรือสแกนของเอกสารดังต่อไปนี้

* แบบฟอร์มใบตอบรับของบิดามารดา/ผู้ปกครอง (จำเป็นต้องใช้)
* หน้าหนังสือเดินทางที่มีการระบุตัวตน ถ้ามี
* บันทึกการเดินทางระหว่างประเทศ ถ้ามี
* รายงานของโรงเรียนในต่างประเทศ ถ้ามี

ข้อมูลเกี่ยวกับขั้นตอนการสมัครมีอยู่ในเว็บไซต์ของหน่วยงาน https://senior-secondary.scsa.wa.edu.au/syllabus-and-support-materials/languages

\* ข้อกำหนดนี้ยังใช้กับนักเรียนชั้นปีที่ 9 ที่จะสมัครเรียนหลักสูตรภาษาชั้นปีที่ 11 ในปี